വിശ്വമേളക്ക് ആഥിത്യമരുളിയതിലൂടെ ദുബൈയുടെ സാമ്ബത്തിക മേഖലക്ക് ഉണര്വ് ദുബൈ: വിശ്വമേളക്ക് ആഥിത്യമരുളിയതിലൂടെ ദുബൈയുടെ സാമ്ബത്തിക മേഖലക്ക് ഉണര്വ്. നഗരത്തിെന്റ സാമ്ബത്തിക വളര്ച്ച ഒക്ടോബറില് രണ്ടുവര്ഷത്തിനിടയിലെ ഏറ്റവും ഉയര്ന്ന നിലയിലെത്തിയതായി വിവിധ പഠനങ്ങള് വ്യക്തമാക്കുന്നു. എക്സ്പോയുടെ തുടക്കത്തില് തന്നെ വലിയ രീതിയില് ടൂറിസം പ്രവര്ത്തനങ്ങളും ആരംഭിച്ചത് ഗുണകരമായി. കഴിഞ്ഞ വര്ഷം മാര്ച്ചിനുശേഷം ഏറ്റവും വലിയ വളര്ച്ച നിരക്കാണ് വിവിധ മേഖലകളില് ദൃശ്യമായിരിക്കുന്നത്. വരുന്ന മാസങ്ങളില് കൂടുതല് മുന്നേറ്റം സാമ്ബത്തിക മേഖലയില് എക്സ്പോ സൃഷ്ടിക്കുമെന്നും പ്രതീക്ഷിക്കപ്പെടുന്നു. കോവിഡ് മഹാമാരി സൃഷ്ടിച്ച മാന്ദ്യത്തില്നിന്ന് അതിവേഗത്തിലുള്ള കുതിച്ചുചാട്ടത്തിനാണ് വിശ്വമേള ദുബൈയെ സഹായിച്ചിരിക്കുന്നത്. തൊഴില് സാധ്യതകള് വര്ധിക്കുകയും വിവിധ കമ്ബനികള് പുതിയ മേഖലകളിലേക്ക് വികസിപ്പിക്കുന്നതിന് ശ്രമങ്ങളാരംഭിക്കുകയും ചെയ്തതും പഠനങ്ങളില് വ്യക്തമാണ്. ടൂറിസം മേഖലയിലാണ് ഏറ്റവും വലിയ മുന്നേറ്റം ഉണ്ടായിരിക്കുന്നത്. വിദേശങ്ങളില് നിന്ന് എത്തുന്നവരുടെ എണ്ണത്തില് ഗണ്യമായ വര്ധന അടയാളപ്പെടുത്തിട്ടുണ്ട്. വിനോദസഞ്ചാര കേന്ദ്രങ്ങളിലും വിനോദ പരിപാടികളിലും കഴിഞ്ഞ വര്ഷത്തേക്കാള് കൂടുതല് ആളുകളെത്തി. നിര്മാണ, ഗതാഗത, ചെറുകിട, മൊത്ത വില്പന മേഖലകളിലും സമാന്തരമായ ഉയര്ച്ച രേഖപ്പെടുത്തുന്നുണ്ട്. എണ്ണയിതര സാമ്ബത്തിക മേഖലയിലുണ്ടായ വളര്ച്ച രാജ്യത്തെ എല്ലാ മേഖലകളിലും പ്രതിഫലിക്കുന്നതാണ് കാണുന്നതെന്ന് വിദഗ്ധര് പറയുന്നു. എക്സ്പോയോടൊപ്പം ട്വന്റി 20 ലോകകപ്പ് ക്രിക്കറ്റ്, ഗ്ലോബല് വില്ലേജ്, ഐന് ദുബൈ അടക്കമുള്ള വിനോദ കേന്ദ്രങ്ങള് എന്നിവയെല്ലാം ഒക്ടോബറില് ഒരുമിച്ച് വിരുന്നെത്തിയത് വളര്ച്ചക്ക് ആക്കംകൂട്ടി.നവംബറിലും ഡിസംബറിലും സമാന രീതിയിലുള്ള വളര്ച്ച തന്നെയാണ് ഈ മേഖലകളിലുള്ളവര് പ്രവചിക്കുന്നത്.